Diari Oficial de la Generalitat Valenciana


Sumari del DOGV 9817, del 27-03-2024 (2024/2590)

Extracte de la convocatòria de 21 de març de 2024, de la Universitat Miguel Hernández d'Elx, d'ajudes Compromíssocialumh 2024, en el marc de promoció dels objectius de desenvolupament sostenible de l'Agenda 2030 de les Nacions Unides i la projecció social de la Universitat amb entitats conveniades.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2590


Data del document
:   21-03-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx

Extracte de la convocatòria de 21 de març de 2024, de la Universitat Miguel Hernández d'Elx, d'ajudes Compromíssocialumh 2024, en el marc de promoció dels objectius de desenvolupament sostenible de l'Agenda 2030 de les Nacions Unides i la projecció social de la Universitat amb entitats conveniades. [2024/2590]  
BDNS(Identif.):750727  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/750727)  
  
Primer. Beneficiaris   
Entitats, associacions, persones físiques o organitzacions sense ànim de lucre que complisquen els requisits establits:  
- Tindre un conveni de col·laboració marc o específic amb la UMH en el moment de presentar la sol·licitud, o haver iniciat els tràmits preceptius per a formalitzar-lo.  
- Dur a terme activitats o projectes que aborden almenys un dels ODS juntament amb persones integrants de la comunitat universitària de la UMH.  
- Identificar una persona de la comunitat universitària de la UMH que garantisca la viabilitat de la proposta. En el cas que la persona d'enllaç amb la UMH siga un/a estudiant, s'ha de especificar el tutor/a de pràctiques formatives en l'entitat atés l'annex de pràctiques vigent o l'últim expirat en un període de temps no superior a sis mesos des del moment de publicació de la present convocatòria. A més, l'estudiant d'enllaç ha d'estar matriculat/ada en un estudi oficial de la UMH durant tot el període d'execució del projecte.  
  
  
Segon. Objecte  
Concedir fins a deu ajudes de 1.000 € per a promoure la responsabilitat i el compromís social d'entitats, associacions i organitzacions sense ànim de lucre que, en col·laboració i/o en l'àmbit d'aplicació de la UMH, duguen a terme activitats o projectes que fomenten els ODS en alguna de les àrees de l'Agenda 2030: persones, planeta, prosperitat, pau i aliances.  
  
Tercer. Bases reguladores  
https://boumh.umh.es/files/2024/03/RR\_00778\_2024.pdf  
  
Quart. Quantia  
L'import total de la convocatòria és de 10.000 € que es destinen a finançar fins a deu ajudes de 1.000 €.  
  
Cinqué. Termini de presentació de sol·licituds   
El termini per a presentar les sol·licituds és de deu dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades   
Amb la sol·licitud s'ha d'aportar la documentació següent:  
a) Formulari de sol·licitud (annex II), en què s'ha d'indicar de manera expressa la persona de contacte de la UMH amb la qual es durà a terme el projecte sol·licitat.  
b) Fotocòpia del CIF de l'associació o entitat o NIF en cas de persona física.  
c) Memòria del projecte (annex III):  
- Títol.  
- Objectius del projecte.  
- Activitat/s proposada/des.  
- Mitjans materials.  
- Pla o cronograma de treball.  
- Justificació de la relació de la seua contribució a un o diversos ODS.  
- Continuïtat del projecte en el futur.  
- Pla de difusió, si és el cas.  
  
Elx, 21 de març de 2024. El rector: Juan José Ruiz Martínez.